
[bookmark: _Toc100568726]Výjazdová činnosť DHZO Bratislava Podunajské Biskupice

[bookmark: _Toc100568727]Rok 2018

V oblasti výjazdov a asistenčných služieb sme v roku 2018 mali viacero výjazdov k technickým haváriám, požiarom a k asistenčným službám. Boli to hlavne požiare porastov v letnom období, technické zásahy vplyvom silného dažďa a vetra, ako aj asistenčné služby pri rôznych kultúrnych, športových a spoločenských podujatiach, ako bol napr. Biskupický Juniáles. Počas žatvy sme v júli  slúžili s jedným vozidlom a dvomi hasičmi pri kombajnoch v každý deň žatvy ktorá trvala od 25.6. do 15.7.2018 

25.4.2018 – naša výjazdová jednotka  zasahovala pri záchrane mačky ktorá uviazla na strome na Uzbeckej ulici. Zasahovali 2 členovia výjazdovej jednotky a technika Iveco Daily CAS 15. Aj v takýchto situáciách sme pripravený pomôcť občanom našej mestskej časti pri záchrane ich domácich miláčikov.
28.5.2018 sme na výzvu operačného strediska vyslali výjazdovú jednotku k likvidácií spadnutého stromu na Lieskovskej ceste pri zadnom vchode do areálu závodu Slovnaft.  Zasahovali 3 členovia výjazdovej jednotky a vozidlo Iveco Daily CAS 15.
6.6.2018 výjazdová jednotka zasahovala pri odčerpávaní dažďovej vody na viacerých adresách naprieč Bratislavou, ktorá sa nahromadila následkom výdatných dažďov. Jednalo sa o odčerpávanie dažďovej vody z bytových ale aj nebytových priestorov na uliciach Haburská, Kollárovo námestie, Karadžičová a Záhradnícka. Zasahovalo 9 členov použitím vozidla Iveco Daily CAS 15 a Ford Transit ako aj použitím protipovodňovej techniky.
	19.7.2018 našu výjazdovú jednotku povolalo operačné stredisko k požiaru porastu na Dvojkrížnej ulici. Zasahovali 4 členovia.
	13.8.2018 to bol výjazd k požiaru porastu pri meste Senec popri železničnej trati. Naši hasiči pracovali na zásahových prúdoch s použitím dýchacích prístrojov ADP.  Zasahovali 4 členovia zásahovej jednotky a jeden kus techniky, vozidlo Tatra T815 CAS 32.
18.8.2018 sme zasahovali pri požiari porastu popri železničnej trati vo Vajnoroch. Jednotka bola potom poslaná z mestskej časti Vajnory do Bernolákova k požiaru popri železničnej trati.   Zasahovali 4 hasiči na vozidle vozidlo T815 CAS32. 
28.9.2018 našu jednotku vyslalo operačné stredisko k požiaru rodinného domu na Biskupickej ulici.  Materiálne škody boli značné. Asistovali sme jednotkám HaZZ Bratislava.   Po likvidácii sme príslušníkom HaZZ pomohli zbaliť vecné prostriedky a vrátili sa na základňu. 
29.9.2018 to bol požiar skladových priestorov na Dvojkrížnej ulici za železničnou stanicou. Naša jednotka zabezpečovala kyvadlovú dopravu vody. Dodali sme 5 plných nádrží vody vozidla Tatra T815 CAS 32 čo činí  44 500 l vody. Zasahovali 4 členovia.
30.9.2018 sme pomohli občanom našej mestskej časti prečkať poruchu vodovodného potrubia na Hronskej ulici. Dodali sme im úžitkovú vodu, ktorú mohli použiť na sprchovanie alebo splachovanie WC počas doby nefunkčnosti dodávky vody.
	
Počas roka 2018 boli členovia našej výjazdovej jednotky 6 krát vyzvaní operačným strediskom aj na výkon pohotovosti na hasičskej zbrojnici v zložení 4 hasiči.

[bookmark: _Toc100568728]Rok 2019

 Počas žatvy sme slúžili s jedným vozidlom a dvomi hasičmi pri kombajnoch v každý deň žatvy, ktorá trvala od 2.júla do 10. augusta 2019. 

22.4.2019 sme na výzvu operačného strediska vyslali výjazdovú jednotku k požiaru lesného porastu v mestskej časti Bratislava - Rača.  Veliteľ zásahu nás požiadal o dopĺňanie vody do stroja DHZO Ružinova a členov našej jednotky o ručné hasenie ohnísk. Zasahovali 6 členovia výjazdovej jednotky a dva kusy techniky. CAS 32 – T 815 a Iveco Daily.
25.4.2019 výjazdová jednotka zasahovala pri požiari ubytovne v časti Bratislava - Prievoz. Dostali sme za úlohu pomáhať pri rozhrabávaní požiaroviska a následne sme vyhradili priestor reflexnou páskou. Zasahovali 4 členovia použitím vozidla CAS 32 TATRA 815.
	30.9.2019 vplyvom nepriaznivého počasia a extrémne silného vetra sme na výzvu operačného strediska vyslali výjazdovú jednotku k zlomenému stromu na Estónskej ulici. Po príchode na miesto udalosti bola privolaná jednotka policajného zboru SR za účelom odtiahnutia vozidiel, ktoré bránili vo vykonaní odstránenia zlomeného stromu. Postupne sme odstránili zlomený strom a zabezpečili okolie pred možnosťou zranenia okoloidúcich. Jednotka ďalej zasahovala pri strhnutej plechovej streche z bytového domu  na Podunajskej ulici. Jednotka bola následne operačným dôstojníkom presmerovaná na Gagarinovu ulicu, kde bol potrebný zásah pri odstránení spadnutého stromu  na osobné motorové vozidlo. Po príchode na miesto udalosti jednotka spolupracovala s jednotkami mestskej a štátnej polície. Po odstránení stromu bolo vozidlo zabezpečené a strom bol odstránený z vozovky.
	15.10.2019 sme zasahovali pri požiari porastu na Jegenéšskej ceste v našej mestskej časti. Zasahovalo 7 členov výjazdovej jednotky.

Počas roku 2019 boli členovia našej výjazdovej jednotky 7 krát vyzvaní operačným
strediskom aj na výkon pohotovosti na hasičskej zbrojnici.

 Počas žatvy sme slúžili s jedným vozidlom a dvomi hasičmi pri kombajnoch v každý deň žatvy, ktorá trvala od 15. júna  do 12. augusta 2020.

2.2.2020 sme na výzvu operačného strediska vyslali výjazdovú jednotku k požiaru chatky na ulici Svornosti. Po likvidácii požiaru a po konzultácií s veliteľom zásahu sa jednotka DHZ sa vrátila na základňu.
24.3.2020 výjazdová jednotka zasahovala pri požiari porastu a lesných drevín v Lieskovci pri bufete na konci sveta. Po lokalizácii požiaru sme  vykonávali dohášanie lokálnych ohnísk až do stavu likvidácie požiaru. Po likvidácii požiaru sa jednotka DHZO Podunajské Biskupice vrátila na základňu a pripravila vozidlo CAS 32 Tatra 815 do pohotovostného stavu.
	25.4.2020 sme na výzvu operačného strediska vyslali výjazdovú jednotku k požiaru stajne a autovrakoviska na Ráztočnej ulici v m.č. Vrakuňa. Po nahlásení udalosti jednotka vyrazila do 5 minút s Tatrou 815 a posádkou 1+2. Po príchode na miesto udalosti, bola naša jednotka nasadená na prúdy útočného vedenia hasenia. Počas celého zásahu dvaja naši hasiči pracovali na prúdoch s ADP. Vydýchali 8 fliaš kyslíku, čo značí náročnosť spomínaného zásahu. Pri kyvadlovej doprave sme dopravili na požiarovisko 10 cisterien vody, čo činí približne 89000 litrov vody. Náhradné kyslíkové fľaše nám boli dopravené vozidlom Iveco Dayli. Náš zásah trval celkovo 6 hodín.
	27.4.2020 výjazdová jednotka zasahovala pri dopravnej nehode na križovatke Nákovná a Linzbothová v zložení 4 členovia a vozidlo Iveco Daily. Zabezpečili sme vozidlá proti požiaru, podali prvú pomoc zranenej osobe až do príchodu sanitky a sorbčnou látkou perlit  sme vyčistili vozovku od  rozliateho oleja  a tekutín  z havarovaných vozidiel.
	20.6.2020 našu jednotku vyslalo operačné stredisko na odčerpávanie nahromadenej dažďovej vody z pivničných priestorov obchodného domu Tesco v Podunajských Biskupiciach. Zasahovali 5 členovia výjazdovej jednotky použitím vozidla Iveco Daily.
	
Počas roku 2020 boli členovia našej výjazdovej jednotky 5 krát vyzvaní operačným strediskom aj na výkon pohotovosti na hasičskej zbrojnici, v zložení 4 hasiči,  ako aj na telefonickú pohotovosť.

V oblasti výjazdov a asistenčných služieb sme v roku 2021 mali viacero výjazdov k technickým haváriám, požiarom a k asistenčným službám. Boli to hlavne požiare porastov v letnom období, technické zásahy vplyvom silného dažďa a vetra, ako aj asistenčné služby. Počas žatvy sme slúžili s jedným vozidlom a dvomi hasičmi pri kombajnoch v každý deň žatvy, ktorá trvala od 25. júna do začiatku augusta 2021

11.1.2021 sme na výzvu operačného strediska vyslali výjazdovú jednotku na miesto udalosti na Priehradnej ulici vo Vrakuni kde osobné motorové vozidlo počas jazdy narazilo spodnou časťou o betónový obrubník. Náraz spôsobil poškodenie olejovej vane osobného vozidla následkom čoho začal z vozidla unikať motorový olej. Unikajúci olej z pohybujúceho sa vozidla spôsobil súvislú čiaru oleja po vozovke v dĺžke odhadom 200 metrov. Na odstránenie uniknutej látky sa použil sorbent PERLIT v celej dĺžke miesta úniku motorového oleja, najmä v oblasti okolo priechodu pre chodcov, ostrej zákruty a miesta konečného  odstavenia poškodeného vozidla. Zasahovali 3 členovia výjazdovej jednotky použitím vozidla Iveco Daily CAS 15.
21.2.2021 bola jednotka v zložení 4 hasiči s vozidlom CAS 32 Tatra 815 povolaná k požiaru chatky na ulici Svornosti. 
10.5.2021 výjazdová jednotka zasahovala pri požiari skladu pneumatík na Kazanskej ulici v našej mestskej časti. Po príjazde na miesto udalosti sa jednotka DHZ Pod. Biskupice nakontaktovala na HaZZ BA. Nasadený bol jeden útočný prúd C. Hasiace práce prebiehali na strechu objektu spomínaného skladu pneumatík. Po likvidácii požiaru sa jednotka DHZO Podunajské Biskupice vrátila na základňu a pripravila vozidlo CAS 32 Tatra 815 do pohotovostného stavu.
	19.7.2021 bola výjazdová jednotka vyslaná k technickej udalosti kedy bolo potrebné na Hydinárskej ulici odstrániť z vozovky zlomený strom a jeho konáre, ktoré znepríjemňovali prevádzku cestnej doprave. Zasahovali 2 členovia výjazdovej jednotky a použili vozidlo Iveco Daily CAS 15.
	11.10.2021 sme na výzvu operačného strediska vyslali výjazdovú jednotku k požiaru opustenej ubytovne na Mlynských Luhoch v Bratislave. Po príjazde na miesto udalosti sa jednotka DHZ Pod. Biskupice nakontaktovala na HaZZ BA. Po dohode s veliteľom zásahu sa vykonávala kyvadlová doprava vody na požiarovisko. Následne pri rozoberaní budovy bol nasadený prúd rýchleho zásahu na dohášanie skrytých ohnísk. Po dohasení jednotka opustila miesto udalosti a vrátila sa na základňu. Zasahovali 4 členovia výjazdovej jednotky použitím vozidla CAS 32 Tatra 815.
	
Počas roku 2021 členovia 5 krát boli v pohotovosti na hasičskej zbrojnici.

[bookmark: _Toc100568731]Výcviková činnosť DHZ / DHZO Bratislava Podunajské Biskupice

V oblasti školenia a výcviku sa na základe kategorizácie v rámci celoplošného rozmiestnenia síl a prostriedkov náš zbor dostal do kategórie “B” a z toho dôvodu dbal na výcvikovú činnosť v roku 2018. 

	23.4. až 24.4. sa konal výcvik pilčíkov na ktorom sa zúčastnili naši členovia Sallay Balázs, Duranský Tomáš a Špalek Norbert. Keďže náš zbor zasahuje často pri živelných pohromách a udalostiach spojených so silným vetrom a pri likvidácií popadaných stromov, musíme mať vyškolených členov na prácu s motorovou pílou, a preto máme v pláne rozšíriť počet našich členov, ktorí budú schopní zásahu s touto technikou na profesionálnej úrovni.
	12.5.2018 sa konalo cvičenie s použitím čerpadiel a teda zamerané na používanie tejto techniky na Dunaji v oblasti Vlčie hrdlo.
	6.11.2018 sa uskutočnilo školenie nového zvolávacieho systému FirePort pod vedením Ľubomíra Goldmana.
 	Počas roka 2018 naši členovia vo výjazdovej jednotke aj vo vlastnej réžií pod vedením profesionálnych kolegov zdokonaľovali svoje schopnosti čo sa týka vedenia motorových vozidiel, používania protipovodňovej techniky, lezeckej techniky ako aj dýchacích prístrojov. 
	Vedenie DHZ dbá na riadnu pripravenosť výjazdovej jednotky aby bola schopná zásahu a pomoci občanom našej mestskej časti pri akejkoľvek škodovej udalosti.
	
	7.8.2018 sa uskutočnila montáž zvolávacieho systému FirePort. Tento systém je vynálezom českých dobrovoľných hasičov z mesta Příbram. Funguje na báze SMS brán a telefonických hovorov. V krátkosti, ak náš zbor má hlásený výjazd operačným strediskom, toto hlási udalosť spravidla veliteľovi alebo predsedovi zboru. Ten následne zavolá na predom určené telefónne číslo a nahrá odkaz do systému. Systém podľa predom nastavených parametrov rozosiela poplachové SMS správy a taktiež uskutočňuje hovor s členmi výjazdovej jednotky. Oni jedným stlačením tlačidla oznamujú či idú alebo nie na výjazd. Na stanici je inštalovaný riadiaci systém FirePort ktorý obsahuje obrazovku pre zobrazenie nahlásenej udalosti, reproduktory umiestnené vo vstupnej hale a v garáži č.1 ako aj tlačiareň ktorá ponúka udalosť v tlačenej forme na papier. Hasiči prichádzajúci na výjazd počujú detail udalosti vezmú vytlačenú mapu kde je cieľ udalosti a sú behom minút oboznámený kam majú ísť a o akú udalosť sa jedná. Sme presvedčení že tento systém vo veľkej miere pomôže pri koordinácií prvotnej správy o udalosti. Do budúcna je plánovaný variant, podľa ktorého bude na výjazd jednotku DHZ posielať rovno operačný dôstojník ktorý si aj priamo zažiada techniku ktorú potrebuje. Veríme že toto bude realita blízkej budúcnosti.

V oblasti školenia a výcviku sa na základe kategorizácie v rámci celoplošného rozmiestnenia síl a prostriedkov náš zbor dostal do kategórie “B” a z toho dôvodu dbal na výcvikovú činnosť v roku 2019. Vďaka dotácie zo spomínaného programu kategorizácie bolo možné dovybaviť našu výjazdovú jednotku o 2 kusy moderných dýchacích prístrojov Drager PSS4000 s maskami FPS7730. Obe výjazdové vozidlá, Iveco Daily CAS 15 ako aj Tatra T815 CAS 32 sú tým pádom vybavené 2 dýchacími prístrojmi a 2 náhradnými kompozitnými flašami so vzduchom, čo našu jednotku robí ešte viac zásahu schopnou.

	24.5.2019 sa naši členovia Tomáš Duranský, Richard Lapoš a Norbert Špalek zúčastnili výcviku vo výcvikovom polygóne na simuláciu bytových požiarov od firmy Drager s názvom Fire Dragon. Tento výcvik sa konal v Šamoríne. Nacvičovali vstup do uzavretých priestorov, taktiku hasenia v uzavretých objektoch zasiahnutých požiarom a impulzívnu hasiacu metódu. Pohyb skupiny v trenažéri pozoroval a hodnotil inštruktor. Po úspešnom absolvovaní výcviku získali certifikát platný päť rokov.
 	Počas roka 2019 naši členovia vo výjazdovej jednotke aj vo vlastnej réžií pod vedením profesionálnych kolegov zdokonaľovali svoje schopnosti čo sa týka vedenia motorových vozidiel, používania protipovodňovej techniky, lezeckej techniky ako aj dýchacích prístrojov. 
	Vedenie DHZ dbá na riadnu pripravenosť výjazdovej jednotky aby bola schopná zásahu a pomoci občanom našej mestskej časti pri akejkoľvek škodovej udalosti.
	V letných mesiacoch sme na základe žiadosti Miestneho úradu chodili ochladzovať komunikácie v našej mestskej časti, ktoré boli veľmi prehriate vplyvom silných horúčav. Taktiež sme asistovali pri zalievaní novovysadených stromov v parku pozdĺž celej našej mestskej časti.

V oblasti školenia a výcviku sa na základe kategorizácie v rámci celoplošného rozmiestnenia síl a prostriedkov náš zbor dostal do kategórie “B” a z toho dôvodu dbal na výcvikovú činnosť v roku 2020. Vďaka dotácie zo spomínaného programu kategorizácie bolo možné dovybaviť našu výjazdovú jednotku o nové vysielačky Motorola v počte 6 kusov spolu s mikrofónmi a nabíjacími stanicami.

Dňa 4.10. a 11.10.2020 členovia našej výjazdovej jednotky asistovali pri základnom kurze Dobrovoľného hasičského zboru Miloslavov. Vozidlom Tatra T815 sme asistovali ako aj pri školené tak aj pri skúškach základného kurzu.
 	
Počas roka 2020 naši členovia vo výjazdovej jednotke aj vo vlastnej réžií pod vedením profesionálnych kolegov zdokonaľovali svoje schopnosti čo sa týka vedenia motorových vozidiel, používania protipovodňovej techniky, lezeckej techniky ako aj dýchacích prístrojov.
	V letných mesiacoch sme ochladzovali komunikácie v našej mestskej časti, ktoré boli veľmi prehriate vplyvom silných horúčav a zalievali sme vysadené stromy.

 Vďaka dotácie zo spomínaného programu kategorizácie bolo možné vybaviť našu výjazdovú jednotku o nové technické vybavenie, presnejšie záchranárske ruksaky s výbavou v počte 4ks, trhacie háky 2ks, vyprosťovacie nástroje 2ks, náradie na lesný požiar 2ks a termokameru, ako aj výstroj pre zásahovú jednotku. 
	
Počas roka 2021 naši členovia vo výjazdovej jednotke zdokonaľovali svoje schopnosti čo sa týka vedenia motorových vozidiel, používania protipovodňovej techniky, lezeckej techniky ako aj dýchacích prístrojov. 
	31.7.2021 sa konalo súčinnostné cvičenie DHZ v Čunove pri ramene Dunaja zamerané na diaľkovú dopravu vody pri požiari. Zúčastnili sa 4 naši členovia a technika T815 CAS 32. Naša jednotka na tomto cvičení spolupracovala s DHZO Čunovo, DHZO Rusovce, DHZO Staré Mesto, DHZO Jarovce, DHZO Rača, DHZO Ružinov a s Hasičským a záchranným útvarom hlavného mesta  Bratislava.
13.11.2021 sme sa v zložení 4 členovia výjazdovej jednotky s vozidlom CAS32 Tatra 815 zúčastnili na taktickom cvičení v obci Zlaté Klasy. Spomínané cvičenie bolo zamerané na spoluprácu DHZ pri požiari. Požiar bol imitovaný v budove kultúrneho domu v ktorom sa nachádzali aj zranené a nezvestné osoby. Hasičské jednotky spolupracovali na hasebných ale aj záchranných aktivitách. V interiéry sa pracovalo použitím dýchacích prístrojov ADP keďže priestory spomínanej budovy boli zadymené. Členovia našej jednotky vykonávali ako aj hasenie z vonku tak aj vyhľadávanie nezvestných osôb a spolupracovali s DHZ Králová pri Senci, DHZ Tomášov a DHZ Zlaté Klasy. Podobné taktické cvičenia považujeme za potrebné a nevyhnutné na udržanie akcieschopnosti našej jednotky.


	V letných mesiacoch sme  chodili ochladzovať komunikácie v našej mestskej časti.


[bookmark: _Toc100568736]Pandémia COVID-19

V oblasti boja s pandémiou Covid-19 náš zbor aktívne spolupracoval a spolupracuje s vedením mestskej časti, a to formou výjazdov za účelom dezinfekcie verejných priestranstiev a objektov v správe mestskej časti.
	20.3.2020 sme doviezli dezinfekčný prostriedok KILLCORON ktorý bol následne používaný na spomínané práce.
	8.4.2020 naši mladí hasiči vykonávali roznášku ochranných pomôcok a rúšok v našej mestskej časti.
	Dezinfekcia verejných priestorov, detských ihrísk, zastávok MHD, lavičiek v parkoch v našej mestskej časti sme vykonávali opakovane v mesiacoch apríl, máj, jún s použitím motorového postrekovača ako aj ručného postrekovača.
	Vykonávali sme aj dezinfekciu priestorov Miestneho úradu, základných škôl a materských škôlok v našej mestskej časti použitím ručných postrekovačov a dezinfekčnou látkou KillCoron. Tieto práce uskutočňovali skupiny našich členov výjazdovej jednotky v zložení 2 až 4 členov.
	V mesiaci november sme opakovane uskutočňovali aj dezinfekčné práce odberných miest  na testovanie COVID-19.

V oblasti boja s pandémiou Covid-19 náš zbor aktívne spolupracoval a spolupracuje s vedením mestskej časti, a to formou výjazdov za účelom dezinfekcie verejných priestranstiev a objektov v správe mestskej časti.
	V mesiaci Január 2021 sme opakovane uskutočňovali dezinfekčné práce odberných miest  na testovanie COVID-19.
	Dezinfekcia verejných priestorov, detských ihrísk, zastávok MHD, lavičiek v parkoch v našej mestskej časti sme vykonávali opakovane v mesiacoch január a február použitím motorového postrekovača ako aj ručného postrekovača.
	Vykonávali sme aj dezinfekciu priestorov Miestneho úradu, základných škôl a materských škôlok v našej mestskej časti použitím ručných postrekovačov a dezinfekčnou látkou KillCoron. 

V oblasti brigádnickej činnosti sme v roku 2018 odpracovali približne 500 hodín na údržbe hasičskej zbrojnice, a na údržbe vozového parku. Boli to hlavne nasledujúce práce:

· rekonštrukcia kancelárie hasičskej zbrojnice, poďakovanie patrí pánovi Zoltánovi Selepcsényimu za pomoc pri prácach
· údržba a oprava hadíc, hydrantového príslušenstva, súťažného vybavenia
· prebehlo upratovanie malého skladu ako aj veľkého skladu
· maľovanie vodiacich čiar do každej z garáží
· údržba vozového parku, presnejšie:
· garančná prehliadka pre vozidlo CAS 15 Iveco Daily
· servis vozidla CAS 25 Škoda 706 kde prebehla:
· výmena oleja
· kontrola bŕzd
· oprava interiéru 
· montáž výstražnej signalizácie

12.11.2018 sa začala rekonštrukcia fasády hasičskej zbrojnice. Na túto rekonštrukcie sme obdržali prostriedky vďaka výzve Ministerstva vnútra SR ktorej účel je podpora zvýšenia ochrany pred požiarmi prostredníctvom výstavby, rekonštrukcie  a modernizácie stavieb a opravy budov, nadobudnutie budov na účel  hasičských staníc a hasičských zbrojníc.  Budeme veľmi radi ak sa tu o rok stretneme v krásne zrekonštruovanej budove z ktorej budeme mať nielen radosť ale aj osoh v zmysle suchých stien ktoré zatekali.

V oblasti brigádnickej činnosti sme v roku 2019 odpracovali približne 400 hodín na údržbe hasičskej zbrojnice, a na údržbe vozového parku. Boli to hlavne nasledujúce práce:

· rekonštrukcia priestorov hasičskej zbrojnice
· údržba a oprava hadíc, hydrantového príslušenstva, súťažného vybavenia
· údržba vozového parku, presnejšie:
· STK pre vozidlá CAS 25 Škoda 706 a CAS 32 Tatra 815
· Výmena prevádzkových kvapalín a žhavičov a výmena akumulátoru vo vozidle Iveco Daily CAS 15
· servis vozidla CAS 25 Škoda 706
· úprava nadstavbovej časti na vozidle Tatra 815 

Počas roka 2019 pokračovala rekonštrukcia fasády hasičskej zbrojnice, ktorá bola úspešne ukončená. Budova je  kompletne zateplená a bola vykonaná aj sanácia podložia budovy, ďalej boli vymenené svietidlá a pridaná ďalšia kamera na snímanie slepého miesta na dvore. 

V oblasti brigádnickej činnosti sme v roku 2020 odpracovali približne 250 hodín na údržbe hasičskej zbrojnice, a na údržbe vozového parku. Boli to hlavne nasledujúce práce:

· upratovanie priestorov hasičskej zbrojnice
· údržba a oprava hadíc, hydrantového príslušenstva
· prebehlo upratovanie malého skladu ako aj veľkého skladu
· údržba vozového parku,  

Dňa 27.7.2020 sme odovzdali historickú hasičskú techniku niekdajšieho dobrovoľného hasičského zboru Vrakuňa štatutárom spomínanej mestskej časti. Spomínaná technika bola v priestoroch našej zbrojnice uložená od 22.10.2013 a teraz sa nachádza ako exponát  technického múzea v Bratislave.

V oblasti brigádnickej činnosti sme v roku 2021 odpracovali približne 200 hodín na údržbe hasičskej zbrojnice, a na údržbe vozového parku. Boli to hlavne nasledujúce práce:

· upratovanie priestorov hasičskej zbrojnice
· údržba a oprava hadíc, hydrantového príslušenstva
· údržba vozového parku 
· údržba APD

V novembri sa podarilo vybudovať nové oplotenie a vstupnú bránu. Spomínané bolo možné zrealizovať vďaka financiám z projektu výzvy Ministerstva vnútra na podporu zvýšenia ochrany pred požiarmi prostredníctvom výstavby, rekonštrukcie a modernizácie stavieb, nadobudnutie budov na účel hasičských staníc a hasičských zbrojníc z roku 2019. 

Súťažná sezóna 2018 bola pre náš zbor zameraná na našich mladých hasičov.   Členovia v spolupráci s veliteľom Jánom Duranským pripravovali družstvo mladých hasičov na “Hru Plameň”. Od apríla sme sa pripravovali na okresné kolo Plameň, ktoré sa konalo u nás v Podunajských Biskupiciach 26. mája 2018 v športovom areáli na Biskupickej ulici.  Bratislava ako hlavné mesto má veľké nedostatky v práci s hasičskou mládežou. Deťom sa venuje len DHZ Jarovce a DHZ Podunajské Biskupice. Na okresnom kole si zmerali svoje sily len tieto dve družstvá. Naši chlapci boli lepší a tak sme postúpili na krajské kolo hry Plameň, ktoré sa konalo v Sološnici. Sem sa dostali len najlepšie chlapčenské a dievčenské družstvá z Bratislavy, Pezinsko - seneckého okresu a z okresu Malacky. Vedeli sme, že nás čaká náročná súťaž, ktorá bola v dvoch disciplínach v štafete CTIF a v požiarnom útoku CTIF. Na konci po zrátaní všetkých bodov nás čakalo veľké prekvapenie. Stali sme sa viťazmi Bratislavského kraja a postúpili sme na celoštátne kolo hry Plameň medzi najlepších osem družstiev na Slovensku. Celoštátne kolo sa konalo vo Svite 6. júla 2018 Po vyhodnotení všetkých časov a priebehu disciplín, sme konštatovali, že naše družstvo bolo konkurencieschopné všetkým zúčastnením družstvám, len nám chýbalo trochu šťastia a na víťazné družstva ešte vekovo dva tri roky. 

Rok 2019 sa niesol v duchu prípravy a reprezentácie našej mestskej časti na previerkach pripravenosti DHZ. 
Prvou zastávkou bolo Okresné kolo, ktoré sa konalo dňa 25.5.2019 v mestskej časti Bratislava - Čunovo.  Spomínané Okresné kolo sa nám podarilo vyhrať a tým pádom sme postúpili na Krajské kolo. 
Toto kolo sa konalo na Záhorí v obci Suchohrad dňa 15.6.2019. Konkurencia bola veľmi silná. Súpermi nám boli muži zo Sološnice a Šenkvíc. Štafetový beh sa nám nepodarilo dokončiť s najlepším časom, ktorý predstavoval 74,91s, ale verili sme si na požiarny útok. Ten sa nám vydaril a časomieru sme zastavili zostreknutím terčov v čase 21,15s. Ako posledný tím mužov súťažili muži zo Šenkvíc. Keď rozbehli svoj požiarny útok nebolo nám všetko jedno, ale akonáhle sa časomiera nezatavila na lepšej hodnote ako náš výsledok, zavládla veľká eufória a pozitívne emócie, lebo sme vedeli že sme tam. Postúpili sme na Majstrovstvá Slovenskej Republiky Dobrovoľných hasičských zborov.
MSR DHZ sa konalo 29. a 30.6.2019 v Kysuckom Novom Meste. Požiarny útok sme ukončili časom 19,53s. Tento výsledok už neprekonalo žiadne družstvo a obdržali sme krásny pohár za 1. miesto v požiarnom útoku, lebo táto disciplína sa hodnotila aj samostatne. Musím teda povedať, že sme sa stali na obdobie 2019-2021 majstrami SR DHZ v disciplíne požiarny útok.

28.9.2019 sa v Borskom Mikuláši konala súťaž s názvom TFA- železný hasič pre deti a dorast. Prihlášku na toto podujatie si podal aj člen nášho družstva mladých hasičov Martin Duranský, ktorý v silnej konkurencii dokázal zabehnúť čas 2min.11s. Tento čas sa nepodarilo nikomu prekonať a Martin sa stal absolútnym víťazom súťaže. Výbor ti  aj touto cestou blahoželá a praje ešte veľa podobných úspechov.

2.5.2018 navštívili naši členovia pod vedením pána Tekauera materskú školu na Podzáhradnej ulici.
30.5. sa piati členovia zboru pod vedením predsedu Zola Duranského navštívili Základnú školu na Podzáhradnej ulici. Počasie nám prialo aj tento rok, tak sme na školský dvor  pristavili  skoro celú našu hasičskú techniku, čo deti aj pani učiteľky veľmi ocenili. Deti sa mohli zoznámiť s prácou hasiča, vyskúšať si naše hasičské komodity a naučiť sa niečo užitočné z protipožiarnej prevencie. Na záver sme deti trochu namočili čo sa im páčilo asi najviac, veď  ich  slová  zneli  príďte  aj  zajtra. 
5.6. našu hasičskú zbrojnicu navštívili prvý krát aj deti  z  Materskej školy na Dudvažskej ulici.  Pre detičky sme vytvorili tri skupiny aby sme im lepšie poukazovali všetko čo sa nachádza na našej stanici a vedeli im zodpovedať všetky ich otázky. Nakoniec sme ich obdarovali sladkosťami a vyprevadili na autobus.                                                                                       
Nesmieme zabudnúť ani na prácu s družstvom mladých hasičov.

Dňa 24.6. to boli žiaci zo ZŠ Železničná, ktorým sme predstavili prácu hasičov ako aj našu techniku, výstroj a výzbroj. Deti si mohli vyskúšať zásahový odev hasiča komplet aj s prilbou. Dúfame, že sa nám v nich podarilo zobudiť malých hasičov a možno časom rozšíria naše rady ako členovia nášho zboru dobrovoľných hasičov.
Dňa 27.6. detičkám zo škôlky na Latorickej ulici naši členovia pán Tekauer Alexander, Straňák Michal a Zsák Jozef predviedli techniku priamo u nich v areáli škôlky. Sme si istí, že sa im to páčilo a zostanú im pekné spomienky na deň kedy si mohli vyskúšať byť hasičmi.

Dňa 6.8. to boli deti z letného tábora, ktorým sme predstavili prácu hasičov ako aj našu techniku, výstroj a výzbroj. Deti si mohli vyskúšať zásahový odev hasiča komplet aj s prilbou. Dúfame, že sa nám v nich podarilo zobudiť malých hasičov a možno časom rozšíria naše rady ako členovia nášho zboru dobrovoľných hasičov.

V roku 2021 sme s hasičskou technikou zavítali do materských škôlok na Podzáhradnej a Komárovskej ulici. Detičkám sme predviedli prácu hasičov ako aj našu techniku, výstroj a výzbroj. Deti si mohli vyskúšať zásahový odev hasiča komplet aj s prilbou. Ako bonus si mohli vyskúšať hasenie „horiaceho“ domčeka z kartónu. Táto aktivita sa im samozrejme páčila najviac. Dúfame, že sa nám v nich podarilo zobudiť malých hasičov a možno časom rozšíria naše rady ako členovia nášho zboru dobrovoľných hasičov.

Výjazdy v rokoch 2018 – 2021 podľa hlásení za každý rok, ktoré sa odovzdávajú na Ministerstvo vnútra SR a ktoré spracováva veliteľ jednotky DHZO a schvaľuje štatutár, čiže starosta mestskej časti Bratislava Podunajské Biskupice  činili v tomto období 129 výjazdov k požiarom, technickým haváriám, výjazdom vplyvom nepriaznivého počasia, dopravným nehodám, výjazdom ohľadne ochorenia COVID 19 a iné.

Ohľadom nákupu novšieho požiarneho vozidla:
Vozidlo má byť náhradou za staré požiarne vozidlo CAS 25, Š 706  rok výroby 1976, ktoré slúžilo ako prvé výjazdové vozidlo, avšak už neplní  parametre z hľadiska technického ani z hľadiska podmienok dnešného modernejšieho hasenia ani z hľadiska  bezpečnostných štandardov. Funkcia prvého výjazdového vozidla je v tom, že dokáže odviesť hasičské družstvo v počte 8 hasičov, má dostatok hasiacej látky na prvý zásah, zariadenie na vyprosťovanie ľudí a iné hasičskú techniku potrebnú na rôzne typy zásahov ako sú motorová píla, motorová rozbrusovačka, dýchacie prístroje, búracie náradie, hadice, prúdnice, pretlakový ventilátor, elektrocentrála, nožnice, rozpínácie kliešte atď.
Vozidlo, MAN, ktoré chceme zakúpiť je o dvadsaťtri rokov mladšie a pre nás plní  štandardy dnešnej doby. Hasičský zbor bude v podmienkach  zásahovej činnosti na úplne inej úrovni, čo sa týka záchrany životov, majetku a bezpečnosti našich občanov.  

Príloha – fotodokumentácia 




V Bratislave dňa 12.4.2022				 Ján Duranský
                                  	                veliteľ DHZO Bratislava, Podunajské Biskupice

